CELEX: C2005/093/48
Language: el
Date: 2005-04-16 00:00:00
Title: Απόφαση του Πρωτοδικείου, της 3ης Φεβρουαρίου 2005, στην υπόθεση T-139/01, Comafrica SpA και Dole Fresh Fruit Europe Ltd Co. κατά Επιτροπής των Ευρωπαϊκών Κοινοτήτων (Κοινή οργάνωση των αγορών — Μπανάνες — Εισαγωγή από κράτη ΑΚΕ και από τρίτες χώρες — Κανονισμός (ΕΚ) 896/2001 — Κανονισμός (ΕΚ) 1121/2001 — Προσφυγή ακυρώσεως — Παραδεκτό — Πρόσωπο θιγόμενο ατομικώς — Αγωγή αποζημιώσεως)

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/24
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 3ης Φεβρουαρίου 2005
   στην υπόθεση T-139/01, Comafrica SpA και Dole Fresh Fruit Europe Ltd Co. κατά Επιτροπής των Ευρωπαϊκών Κοινοτήτων (1)
   
   (Κοινή οργάνωση των αγορών - Μπανάνες - Εισαγωγή από κράτη ΑΚΕ και από τρίτες χώρες - Κανονισμός (ΕΚ) 896/2001 - Κανονισμός (ΕΚ) 1121/2001 - Προσφυγή ακυρώσεως - Παραδεκτό - Πρόσωπο θιγόμενο ατομικώς - Αγωγή αποζημιώσεως)
   (2005/C 93/48)
   Γλώσσα διαδικασίας: η αγγλική
   Στην υπόθεση T-139/01, Comafrica SpA, με έδρα τη Γένοβα (Ιταλία), και Dole Fresh Fruit Europe Ltd Co., με έδρα το Αμβούργο (Γερμανία), εκπροσωπούμενες από τον B. O'Connor, solicitor, και τον P. Bastos-Martin, barrister, υποστηριζόμενες από τη Simba SpA, με έδρα το Μιλάνο (Ιταλία), εκπροσωπούμενη από τους S. Carbone και F. Munari, δικηγόρους, κατά Επιτροπής των Ευρωπαϊκών Κοινοτήτων (εκπρόσωποι: αρχικώς L. Visaggio, M. Niejahr και K. Fitch και, εν συνεχεία, L. Visaggio και K. Fitch, με τόπο επιδόσεων στο Λουξεμβούργο), υποστηριζομένης από το Βασίλειο της Ισπανίας (εκπρόσωποι: αρχικώς R. Silva de Lapuerta και, εν συνεχεία L. Fraguas Gadea, με τόπο επιδόσεων στο Λουξεμβούργο), με αντικείμενο, αφενός, αίτημα ακυρώσεως του κανονισμού (ΕΚ) 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) 404/93 του Συμβουλίου σχετικά με το καθεστώς εισαγωγής μπανανών στην Κοινότητα (EE L 126, σ. 6), και του κανονισμού (ΕΚ) 1121/2001 της Επιτροπής, της 7ης Ιουνίου 2001, για τον καθορισμό των συντελεστών προσαρμογής που θα εφαρμοσθούν στην ποσότητα αναφοράς κάθε παραδοσιακού εμπορευόμενου στο πλαίσιο των δασμολογικών ποσοστώσεων κατά την εισαγωγή μπανανών (EE L 153, σ. 12), και, αφετέρου, αίτημα αποκαταστάσεως της ζημίας που προκλήθηκε, όπως υποστηρίζεται, στις προσφεύγουσες-ενάγουσες από τη θέσπιση των κανονισμών 896/2001 και 1121/2001, το Πρωτοδικείο των Ευρωπαϊκών Κοινοτήτων (πέμπτο τμήμα), συγκείμενο από την P. Lindh, πρόεδρο, και τους R. García-Valdecasas και J.D. Cooke, δικαστές, γραμματέας: J. Plingers, υπάλληλος διοικήσεως, εξέδωσε στις 3 Φεβρουαρίου 2005 απόφαση με το ακόλουθο διατακτικό:
   
               1
            
            
               Απορρίπτει τα ακυρωτικά αιτήματα ως απαράδεκτα.
            
         
               2
            
            
               Απορρίπτει τα αιτήματα αποζημιώσεως ως αβάσιμα.
            
         
               3
            
            
               Οι προσφεύγουσες-ενάγουσες φέρουν τα δικαστικά τους έξοδα καθώς και τα δικαστικά έξοδα στα οποία υποβλήθηκε η Επιτροπή στη δίκη επί της προσφυγής-αγωγής και στη διαδικασία ασφαλιστικών μέτρων.
            
         
               4
            
            
               Οι παρεμβαίνοντες φέρουν τα δικαστικά τους έξοδα.
            
         
      (1)  EE C 245 της 1.9.2001